
Ajánlattevő köteles az ajánlatával, a felhívással és a közbeszerzési dokumentumokkal - különösen jelen szerződéses feltételekkel - összhangban álló szerződéstervezetet csatolni az ajánlatához.
Az ajánlatban a szerződéses feltételek vagy a kiírás egyéb feltételeibe ütköző vagy azt egyebekben lerontó szerződéses kikötés nem tehető. 
Általános szerződéses feltételek (Biztosítási feltételek, stb.) alkalmazása esetén annak csatolása is kötelező.
Az ajánlathoz csatolt szerződéstervezet (a szerződést képező iratok összessége) tartalmazza az alábbiakat.
· Felek megnevezése akként, hogy szerződő félként az alábbi szerepeltetendő:
· Szerződő: Salgótarján Megyei Jogú Város Önkormányzata (a továbbiakban: Szerződő)
· Székhely: 3100 Salgótarján, Múzeum tér 1.
· Levelezés címzettje – kötvény, számla, egyebek vonatkozásában: alkusz levelezési címe  
· Biztosított: Salgótarján Megyei Jogú Város Önkormányzata és a megjelölt együttbiztosítottak
· Szerződés tárgya: 
· Vagyonbiztosítási tekintetében a közbeszerzési dokumentum részét képező műszaki leírásban megjelölt Szerződő tulajdonában, üzemeltetésében és/vagy kezelésében lévő épületek, valamint egyéb vagyontárgyak vonatkozásában a műszaki leírásban megjelölt kockázatokra és feltételekkel és alkalmazott záradékokkal. A felelősségbiztosítás tekintetében a közbeszerzési dokumentum részét képező műszaki leírásban megjelölt Szerződő és az együttbiztosítottak vonatkozásában a közbeszerzési eljárás dokumentációjának megfelelően megjelölt kockázatokra, feltételekkel és alkalmazott záradékokkal.
· Biztosító köteles a biztosítási szerződés alapján kiállított kötvényét és az ahhoz tartozó első esedékes díjat tartalmazó a biztosítási szerződés hatályba lépéséig Szerződő rendelkezésére bocsátani.
· Felek megállapodnak, hogy a vagyon- és felelősségbiztosítás tekintetében a Szerződőnek a biztosítás kezdetétől számítottan, évente van változás bejelentési kötelezettsége, az adott év utolsó napján aktuális állapotnak megfelelően. A Szerződő köteles a 15 M Ft feletti, valamint az adott éven belül határozott tartamra biztosítandó (évközi biztosítás pl.: 2 hónap) vagyontárgyak azonnali lejelentésére, azonban ezen változások miatti díjkülönbözettel a Biztosító utólag (évente) számol el, melyről különbözeti számlát állít ki. A Szerződő éven belül bekövetkezett egyéb változásai (szaporulat) automatikusan fedezetet kapnak azzal a kitétellel, hogy a soron következő éves elszámolás során azt a Szerződő írásban jelenti a Biztosító felé. Fentieket a felek, mint a Kbt. 141. § (4) bek. a) pontja szerinti körülményt értékelik.
· Kockázatviselés kezdete: a kockázatviselés kezdete: 2017.01.01. 0:00 óra, azzal, hogy fenti dátum változhat, amennyiben a tárgyi közbeszerzési eljárás alapján megkötött szerződés a fenti időpontig nem kerül aláírásra.
· Kockázatviselés vége: 2019.12.31. 24:00
·  Kockázatviselés címei (helyei, területek): közbeszerzési eljárás iratanyaga (adatközlés) szerint
· Fizetési feltételek vonatkozásában tartalmazza, hogy: 
· Szerződő a biztosítási díjat saját forrásból biztosítja.
· Amennyiben a kockázatviselési időszak kezdete 2017. 01. 01. napjától eltér, akkor figyelemmel a rövidebb kockázatviselési időszakra, a teljes díj összege időarányosan csökken. Ez utóbbi esetben az első számla összegből kell levonni a fentiek szerint csökkentő díjrészt.
· Szerződő a teljesítéshez előleget nem biztosít.
· A szerződés megkötéséhez vezető ajánlattétel, a szerződés, a számlázás, a kifizetések pénzneme a magyar forint (HUF).
· A Biztosító szolgáltatásának pénzneme szintén a magyar forint (HUF).
· Szerződő az ellenszolgáltatást kizárólag banki átutalással teljesíti.
· Az ellenszolgáltatást (biztosítási díj) Szerződő naptári éves időszakokra (ütemezésben) kiállított számla alapján, időszakonként előre fizeti meg a Biztosító felé akként, hogy 
· a Kbt. szerinti alvállalkozó igénybevételének hiánya esetén a Kbt. 135. § (1) és (5)-(6) bekezdései, továbbá a Ptk. 6:130.§ (1) és (2) bekezdés szerint,
· a Kbt. szerinti alvállalkozó igénybevétele esetén a fentiek figyelembevételével, de a Ptk. 6:130. § (1)-(2) bekezdésétől eltérően a Kbt. 135. § (3) bekezdése szerint történik meg a teljesítés.
· Szerződő az ellenszolgáltatás teljesítése során adózás rendjéről szóló 2003. évi XCII. törvény 36/A.§ szerint jár el.
· Késedelmes fizetés esetén Szerződő a Ptk-ban meghatározott (6:155. §) mértékű, és a késedelem időtartamához igazodó késedelmi kamatot, továbbá a külön jogszabályban meghatározott költségátalányt fizet.
· A számlát a kiállításkor hatályos jogszabályoknak, továbbá a megkötött szerződésnek megfelelő formai és tartalmi előírásoknak megfelelően kell kiállítani. A jogszabályoknak, illetve a szerződésnek mindenben megfelelő számla és mellékleteinek a Szerződő által kézhez vett példánya keletkeztet csak fizetési kötelezettséget Szerződő terhére.
· Felek a teljesítésigazolás vonatkozásában rögzítik, hogy figyelemmel arra, hogy miután a Kbt. a teljesítésigazolást, a számla benyújtásának feltételévé teszi, így annak kiállítása kötelező azzal, hogy miután a biztosítási díj tárgyidőszakonként előre kerül megfizetésre, így a teljesítésigazolás pusztán a számla kiállításának formai követelménye, az nem igazolja a nyertes ajánlattevő adott időszakra való szerződésszerű teljesítését és különösen nem jelenti a hibás/hiányos teljesítéssel kapcsolatos igényekről való lemondást sem.
· Vagyon-, felelősségbiztosítás esetén a respiro ideje 60 nap, mely az első díjra is vonatkozik. 
· Tartalmazza, hogy a biztosítási szerződést Szerződő által meghatározott alkusz fogja kezelni, Szerződő képviseletében ő jár el, ő jogosult az ezzel kapcsolatos jutalékra teljes körben.
· Tartalmazza, hogy a feleket nem illeti meg a nem szerződésszegésre alapított (rendes felmondás) joga, kivéve ha kógens jogszabály ilyet állapít meg.
· Tartalmazza Biztosító nyilatkozatát, hogy a szolgáltatás saját nevében történő nyújtásához szükséges valamennyi jogszabályi feltételekkel rendelkezik és ezek fennállását a szerződés hatálya alatt biztosítja (ide értve a kiterjesztett bejelentési időszakot is). 
· Tartalmazza Biztosító azon nyilatkozatát, hogy tudomásul veszi, hogy amennyiben bármely a szolgáltatások saját nevében történő nyújtásához szükséges feltételekkel nem rendelkezne, akkor a feltételek megszűnésének napján a szerződés megszűnik, amennyiben kógens jogszabály másként nem rendelkezik.
· Tartalmazza, hogy Felek kifejezetten rögzítik, hogy tudomásuk van arról, hogy Szerződő köteles a Közbeszerzési Hatóságnak bejelenteni, ha
· Biztosító szerződéses kötelezettségét súlyosan megszegte és ez a szerződés felmondásához vagy elálláshoz, kártérítés követeléséhez vagy a szerződés alapján alkalmazható egyéb jogkövetkezmény érvényesítéséhez vezetett, valamint ha a Biztosító olyan magatartásával, amelyért felelős, részben vagy egészben a szerződés lehetetlenülését okozta. A bejelentésnek tartalmaznia kell a szerződésszegés leírását, az annak alapján alkalmazott jogkövetkezményt, valamint hogy a szerződő fél a szerződésszegést elismerte-e, vagy sor került-e arra vonatkozóan perindításra.
· A Biztosító szerződéses kötelezettségének jogerős bírósági határozatban megállapított megszegése esetén a szerződésszegés tényét, leírását, lényeges jellemzőit, beleértve azt is, ha a szerződésszegés a szerződés felmondásához vagy a szerződéstől való elálláshoz, kártérítés követeléséhez vagy a szerződés alapján alkalmazható egyéb szankció érvényesítéséhez vezetett, valamint a Biztosító szerződő fél olyan magatartásával, amelyért felelős, (részben vagy egészben) a szerződés lehetetlenülését okozta.
· Tartalmazza, hogy Felek fenti körben megállapodnak abban, hogy Szerződő nem jogosult a fenti adatok átadása miatt a Biztosítóval szemben semmiféle igényt sem érvényesíteni abban az esetben sem, ha bármely átadott tény, vagy körülmény utóbb nem bizonyulna valósnak, kivéve ha ezzel a Szerződőnek az adatok átadásának pillanatában tényszerűen tisztában kellett lennie (nem tartozik ide a hibás jogszabály-értelmezésből vagy téves tényállás-értelmezésből származó körülmény, kivéve ha az a Szerződőnek felróhatóan következett be).
· Tartalmazza, hogy Szerződő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha
· Biztosítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
· Biztosító közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
Ennek érdekében a szerződés teljesítésének teljes időtartama alatt Biztosító tulajdonosi szerkezetét Szerződő számára megismerhetővé teszi és a Kbt. 143. § (3) bekezdése szerinti ügyletekről Szerződőt haladéktalanul értesíti.
· Tartalmazza, hogy Szerződő a szerződést felmondhatja ha:
·  feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
· Biztosító nem biztosítja a Kbt. 138. §-ban foglaltak betartását, vagy a Biztosító személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
· az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

· Szerződő jogosult jelen szerződés azonnali hatályú írásban történő felmondására a Biztosító súlyos szerződésszegése esetén. Súlyos szerződésszegésnek minősül különösen, ha:
· Biztosító ok nélkül megtagadja a szerződés teljesítését, vagy
· Biztosító 8 munkanap késedelembe esik, vagy
· ha rendezett jogalapú kárnál, kész kárszámítás esetén Biztosító nem utalja a kártérítés összegét 30 napon belül.
· Biztosító fizetésképtelenné válik vagy ellene jogerősen csődeljárás vagy felszámolási eljárás indul és/vagy a Szerződő írásos engedélye nélkül átruházza a jelen megállapodásból eredő jogait és kötelezettségeit, vagy
· Biztosító szerződéses kötelezettségeinek teljesítését jogsértő módon megszakította, vagy szakmai okokból bizonyítható, hogy azokat csak elégtelenül vagy egyáltalán nem lesz képes elvégezni, vagy
· olyan egyéb körülmény merült fel, melyek következtében Biztosító bizonyíthatóan nem lesz képes eleget tenni szerződéses kötelezettségeinek.

· Tartalmazza, hogy Felek megállapodnak abban, hogy a Szerződő nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek Biztosító adóköteles jövedelmének csökkentésére alkalmasak.

· Tartalmazza, hogy Felek rögzítik, hogy a szerződés csak a Kbt. feltételeinek (141.§) teljesülése esetén, írásban módosítható. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
· felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
· felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,
amennyiben a Kbt. ezt nem zárja ki.
· Tartalmazza, hogy Felek rögzítik, hogy semmis a szerződés módosítása, ha az arra irányul, hogy a Biztosítót mentesítsék az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy Szerződő átvállaljon a Biztosítót terhelő többletmunkaköltségeket vagy indokolatlanul egyéb, a szerződés alapján a Biztosítót terhelő kockázatokat. E körben kijelenti a Biztosító, hogy a kockázatokat felmérte és azt a szerződésben foglalt ellenszolgáltatásban teljes körűen érvényesítette.
· Külföldi adóilletőségű Biztosító esetén tartalmazza, hogy köteles a szerződéshez – annak aláírását követő 8 naptári napon belül - arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Biztosítóra vonatkozó adatokat az országok közötti jogsegély igénybevétele nélkül. Fentiek megsértése súlyos szerződésszegésnek minősül.
· Tartalmazza, hogy Felek megegyeznek abban, hogy a vitás kérdést megkísérlik peren kívüli békés úton rendezni, és csak ennek eredménytelensége esetén fordulnak bírósághoz. 
· Tartalmazza, hogy amennyiben a Biztosító a Ptk. (Bit) szerinti általános szerződéses feltételnek minősülő szerződéses feltételeket (pl.: üzletszabályzat, stb.) alkalmaz, a szerződés-tervezetnek tartalmaznia kell, hogy az általános szerződéses feltételek csak a felek között létrejött biztosítási szerződésben nem szabályozott kérdésekben irányadók.
· Tartalmazza, hogy Felek megállapodnak abban, hogy amennyiben a szerződés (jogviszonyt szabályozó bármely dokumentum) bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).
· Tartalmazza, hogy Biztosító vállalja, hogy üzleti (biztosítási) titok címen nem tagadja meg a tájékoztatást a szerződés lényeges tartalmáról, amennyiben azt jogszabály kötelezővé teszi. Ajánlattevő a szerződés aláírásával tudomásul veszi, hogy nem korlátozható vagy nem tiltható meg üzleti(biztosítási)  titokra hivatkozással olyan adat nyilvánosságra hozatala, amely a közérdekű adatok nyilvánosságára és a közérdekből nyilvános adatra vonatkozó, külön törvényben meghatározott adatszolgáltatási és tájékoztatási kötelezettség alá esik.
· Tartalmazza, hogy Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – az Állami Számvevőszékről szóló 2011. évi LXVI. törvény 5. § (3)–(4) bekezdés szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket Szerződőnél, a Szerződő nevében vagy képviseletében eljáró természetes és jogi személynél, valamint azoknál a szerződő feleknél, akik, illetve amelyek a Szerződés teljesítéséért felelősek, továbbá a Szerződés teljesítésében közreműködőknél.
· Tartalmazza, hogy a szerződésre a magyar jog az irányadó.
· Tartalmazza, hogy a megkötött szerződés melléklete – fizikailag nem csatolva – az alábbi dokumentumok:
a) Szerződő  által ajánlatkérőként kiadott eljárást megindító felhívás ( részvételi felhívás), ajánlattételi felhívás  és a közbeszerzési dokumentumok; 
b) Kiegészítő tájékoztatás (adott esetben)
c.) Tárgyalási jegyzőkönyv
[bookmark: _GoBack]d.) Biztosító, mint nyertes ajánlattevő ajánlata
